Proiect 2 septembrie 2011
REGULAMENTUL DE ORGANIZARE SI FUNCTIONARE
a Grupului interinstituţional pentru implementarea noilor coduri

Art. 1. Grupului interinstituţional pentru implementarea noilor coduri (denumit în continuare „Grupul”) este o structură concepută în cadrul proiectului „Vin codurile!” demarat de Consiliul Superior al Magistraturii la data de 26 mai 2011.
Misiunea sa este de a pune în aplicare Protocolul de Colaborare pentru Implementarea Noilor Coduri încheiat în 14 iulie 2011 între Consiliul Superior al Magistraturii şi Ministerul Justiţiei,  Ministerul Public, Înalta Curte de Casaţie şi Justiţie, Uniunea Naţională a Barourilor, Uniunea Naţională a Notarilor Publici, Uniunea Naţională a Executorilor Judecătoreşti facilitând schimbul de informaţii şi întărind colaborarea dintre instituţii atât între ele însele, cât şi cu societatea civilă.
Art. 2 . Grupul va urmări realizarea obiectivelor din cadrul proiectul „Vin Codurile!”:
a. obiectiv principal: pregătirea cunoaşterii şi implementarea noilor coduri de către toţi profesioniştii dreptului;
b. obiectiv secundar: cunoaşterea legislaţiei fundamentale de către populaţie şi mai ales de către justiţiabili.
Art. 3. - Grupul de lucru are în componenţa sa ca membri pe reprezentanţii desemnaţi de către autorităţile şi instituţiile cu responsabilităţi în formarea profesioniştilor dreptului şi administrarea justiţiei:
- instituţii de formare a practicienilor dreptului: Institutul Naţional al Magistraturii, Şcoala Naţională de Grefieri, Institutul Naţional pentru Pregătirea şi Perfecţionarea Avocaţilor, Institutul Notarial Român, Centrul Naţional de Pregătire şi Perfecţionare a Executorilor Judecătoreşti, Institutul Bancar Român; încă nu a răspuns invitaţiei Institutul de Cercetări Juridice.
- autorităţi cu atribuţii administrative şi de carieră: Consiliul Superior al Magistraturii, Înalta Curte de Casaţie şi Justiţie, Ministerul Public, Ministerul Justiţiei, Uniunea Naţională a Barourilor din România, Uniunea Naţională a Notarilor Publici din România, Uniunea Naţională a Executorilor Judecătoreşti din România. c) un secretariat.

Art. 4. - Lucrările Grupului sunt coordonate de membrul desemnat ca reprezentant al Consiliului Superior al Magistraturii sau, în lipsa acestuia, de un alt membru desemnat drept coordonator al şedinţei.
Art. 5. - Membrii grupului de lucru se reunesc în şedinţe lunare, sau ori de câte ori este nevoie.
Daca un membru nu poate participa la reuniunea grupului de lucru, acesta poate fi înlocuit de către o persoană desemnată de către el să îl reprezinte.
Art. 6. Lucrările Grupului se desfăşoară, de regulă, la sediul Consiliului Superior al Magistraturii, care asigură şi secretariatul întâlnirilor. Din componenţa secretariatului pot face parte şi reprezentanţi desemnaţi de ceilalţi membri.
Art.7. – La lucrările grupului pot participa reprezentanţi ai societăţii civile propuşi de către membrii grupului sau care solicită să fie invitaţi, printr-o cerere scrisă sau transmisă prin email, adresată secretariatului.

(2) În termen de 5 zile lucrătoare, de la data depunerii cererii, se primeşte răspunsul.

Art. 9. - (1) Atribuţiile secretariatului grupului sunt următoarele: 
a) convoacă reuniunile grupului cu minim 48 ore înaintea întâlnirii; 
b) ia masurile logistice pentru desfăşurarea în bune condiţii a activităţii fiecărei reuniuni a grupului de lucru; 
c) întocmeşte agenda de lucru a reuniunii grupului; 
d) transmite, prin e-mail, fiecărui membru al grupului, materialele prezentate în cadrul reuniunilor acestuia; 
 e) întocmeşte minuta reuniunii si face demersurile necesare în vederea publicării acesteia pe pagina de  Consiliului Superior al Magistraturii ;

 (2) Coordonatele secretariatului grupului sunt următoarele:

a) adresa: Calea Plevnei nr. 141 bis, sector 6, clădirea  Consiliului Superior al Magistraturii, etaj II, camera ……;

b) telefon: ………; 

c) fax: …….          ; 
d) e-mail: …………;
 e) pagina de web a Consiliului Superior al Magistraturii, www.csm1909.ro, secţiunea “ Vin Codurile!”.

Art. 8. – În cadrul Grupului se vor prezenta activităţile desfăşurate de fiecare instituţie în privinţa implementării noilor coduri, şi se va încerca armonizarea eforturilor şi punerea în comun a resurselor umane şi logistice.
Grupul va întocmi un calendar al activităţilor desfăşurate pentru implementarea noilor coduri care va fi adus la cunoştinţa publicului.

Grupul va propune proiecte comune în scopul familiarizării populaţiei în privinţa noilor coduri.
Grupul va lua în discuţie dispoziţiile neclare din noile coduri, luând măsurile adecvate pentru o interpretare unitară a acestora de către practicienii dreptului.
Art. 9. - Prevederile prezentului regulament de organizare si funcţionare se aplică tuturor membrilor grupului.

Art. 10. - Prezentul regulament de organizare si funcţionare intra în vigoare după aprobarea, prin vot direct şi deschis, de către membrii grupului.

Art. 11. - În aplicarea prevederilor  Regulamentului de organizare si funcţionare al grupului de lucru permanent al proiectului ‘Vin codurile !”,  conducătorii instituţiilor implicate vor aprecia cu privire la emiterea unei Proceduri operaţionale interne privind documentele aferente reuniunii grupului de lucru permanent al proiectului ‘Vin codurile! ”.

